|  |
| --- |
| **Z M L U V A****o zákazkovom výskume** |

uzatvorená podľa ustanovenia § 262 ods. 1 zákona č. 513/1991 Zb. Obchodný zákonník

v znení neskorších predpisov (ďalej len „**Zmluva**“) medzi

|  |  |
| --- | --- |
| *Meno:* |  |
| *Sídlo:* |  |
| *IČO:* |  |
| *Registrácia/zapísaný:* |  |
| *Štatutárny orgán:* |  |
| *Zástupca:* |  |
| *Bankové spojenie:* |  |
| *Číslo účtu:* |  |

(ďalej len „**Objednávateľ**“)

a

|  |  |
| --- | --- |
| *Meno:* |  |
| *Sídlo:* |  |
| *IČO:* |  |
| *Registrácia/zapísaný:* |  |
| *Štatutárny orgán:* |  |
| *Zástupca:* |  |
| *Bankové spojenie:* |  |
| *Číslo účtu:* |  |

(ďalej len „**Zhotoviteľ**“)

|  |
| --- |
| Článok I**Úvodné ustanovenia** |

1. Objednávateľ je ........................... *(doplniť všeobecný popis, napríklad, že ide o obchodnú spoločnosť pôsobiacu v oblasti ........................... / realizujúcu výskum v oblasti ..................... a pod.)*.
2. Zhotoviteľ je verejnou *(alternatívne súkromnou)* vysokou školou zriadenou podľa zákona ........................................................ *(doplniť znenie právneho predpisu),* ktorá pôsobí v oblasti ........................................................ *(doplniť všeobecný popis; alternatívne modifikovať, že ide o iný subjekt, napríklad vedecké alebo vedecko-výskumné pracovisko a pod., realizujúce výskum v oblasti ................, atď.)*.
3. Účelom tejto Zmluvy je úprava vzájomných práv a povinností Objednávateľa a Zhotoviteľa v súvislosti s riešením výskumu v oblasti ..................................................... *(doplniť)*, v rámci projektu ...................................... *(uviesť názov projektu, ak sa výskum realizuje v rámci konkrétneho projektu; alternatívne ustanovenie vypustiť)*,na základe objednávky (zákazky) Objednávateľa.

|  |
| --- |
| Článok II**Predmet zmluvy** |

Predmetom tejto Zmluvy je realizácia výskumu so špecifikovanou výskumnou úlohou podľa čl. IV až VII Zmluvy Zhotoviteľom (ďalej len „**Výskumná úloha**“) na základe požiadaviek Objednávateľa (ďalej len „**Zákazkový výskum**“) a úprava súvisiacich práv a povinností zmluvných strán.

|  |
| --- |
| Článok III**Definície** |

Na účely výkladu podľa tejto Zmluvy sa zmluvné strany dohodli na nasledovnom význame uvedených termínov.

**Iné vecné plnenia** akýkoľvek vklad zmluvnej strany do realizácie výskumnej úlohy, ktorý nespočíva vo finančnom plnení, ale je oceniteľný peniazmi, najmä poskytnutie priestorov, laboratórií, prístrojov, zariadení a materiálu *(alternatívne modifikovať)*.

**Pracovný deň** deň, ktorý nie je dňom pracovného pokoja podľa zákona č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov, a podľa zákona č. 311/2001 Z. z. Zákonník práce v znení neskorších predpisov, v čase od 8.00 hod. do 16.00 hod. *(alternatívne modifikovať; definíciu ponechať, iba ak sa v Zmluve odkazuje na to, že sa Výskumná úloha bude riešiť počas pracovných dní).*

**Pracovný výkaz** výkaz odrobených hodín riešiteľa, ktorého vzor tvorí prílohu č. 1 Zmluvy *(ustanovenie vypustiť, ak Objednávateľ nie je povinný odovzdávať Objednávateľovi pracovné výkazy; v takom prípade je potrebné zmeniť číslovanie príloh Zmluvy)*.

**Riešiteľ** fyzická osoba písomne poverená Zhotoviteľom na riešenie Výskumnej úlohy alebo jej časti, najmä zamestnanec Zhotoviteľa *(alternatívne modifikovať)*; vzor poverenia riešiteľa tvorí prílohu č. 2 tejto Zmluvy.

**Zariadenia** prístroje, nástroje, pomôcky alebo iné hmotné predmety, ktoré sa využijú pri realizácii Zákazkového výskumu, bližšie špecifikované v prílohe č. 3 Zmluvy *(podrobná špecifikácia týkajúca sa množstva, parametrov, kvality a pod.; číslo prílohy modifikovať podľa skutočného stavu).*

|  |
| --- |
| Článok IV**Špecifikácia zákazkového výskumu** |

1. Zhotoviteľ sa zaväzuje realizovať Zákazkový výskum formou riešenia Výskumnej úlohy. Výskumnou úlohou sa rozumie

*Alternatíva A:* realizácia práce na novom návrhu riešenia.................................. *(špecifikovať v Zmluve alebo aj v prílohe Zmluvy)*

*Alternatíva B*: realizácia práce na vypracovaní postupu...................................... *(špecifikovať v Zmluve alebo aj v prílohe Zmluvy)*

*Alternatíva C*: realizácia práce na novom technickom riešení .................................... *(špecifikovať v Zmluve alebo aj v prílohe Zmluvy)*

*Alternatíva D: iná špecifikácia.*

1. Zhotoviteľ realizuje Zákazkový výskum prostredníctvom riešiteľa *(alternatívne riešiteľov alebo riešiteľského kolektívu; prípade definovať aj ich počet).* Zhotoviteľ sa zaväzuje realizovať Zákazkový výskum

*Alternatíva A:* výhradne prostredníctvom svojich zamestnancov.

*Alternatíva B:* prostredníctvom riešiteľa ........................................ *(identifikovať konkrétnu osobu menom a dátumom narodenia, príp. pracovnou pozíciou),* ktorý je zamestnancom Zhotoviteľa.

*Alternatíva C:* prostredníctvom riešiteľa, ktorý je špecialistom v oblasti ................................ *(identifikovať konkrétnu oblasť, prípadne doplniť iné nároky kladené na riešiteľa, napr. minimálne 10 rokov praxe v odbore a pod.)*

*Alternatíva D:* prostredníctvom svojich zamestnancov alebo prostredníctvom inej osoby.

Za realizáciu Zákazkového výskumu zodpovedá Zhotoviteľ voči Objednávateľovi v rozsahu a kvalite podľa tejto Zmluvy.

1. Zhotoviteľ sa zaväzuje

*Alternatíva A:* realizovať Zákazkový výskum v rozsahu ...................... hodín *(doplniť počet hodín)*.

*Alternatíva B:* realizovať Zákazkový výskum v časovom období bližšie uvedenom v článku VI Zmluvy v rozsahu

*Alternatíva B1:* ........................ hodín *(doplniť počet hodín)* za celé obdobie, pričom Zákazkový výskum sa realizuje každý pracovný deň v rozsahu .................. hodín *(doplniť počet hodín)* denne *(môže sa stanoviť presný počet hodín, alebo minimálny a maximálny rozsah hodín a pod.).*

*Alternatíva B2*: ........................ hodín *(doplniť počet hodín)* za celé obdobie, pričom Zákazkový výskum sa realizuje vždy na základe individuálnej objednávky Objednávateľa predloženej Zhotoviteľovi v písomnej alebo inej preukázateľnej forme (elektronicky), minimálne ....... dní *(doplniť počet dní, zvyčajne aspoň 3 dni)* pred dňom realizácie Zákazkového výskumu.

 *Alternatíva B3: iná modifikácia.*

|  |
| --- |
| Článok V**Miesto realizácie zákazkového výskumu** |

Zhotoviteľ sa zaväzuje realizovať Zákazkový výskum

*Alternatíva A:* v sídle Objednávateľa.

*Alternatíva B:* v sídle Zhotoviteľa.

*Alternatíva C:* v priestoroch Objednávateľa na adrese ................... *(doplniť presnú adresu)*

*Alternatíva D:* v priestoroch Zhotoviteľa na adrese .................... *(doplniť presnú adresu)*

*Alternatíva E:* v meste *.................................... (alternatívne okrese / štáte / na území; všeobecnejšie zadefinovanie sa vyžaduje, pokiaľ sa niektoré úkony majú realizovať na určitom konkrétnom teritóriu, napr. merania v danej lokalite).*

*Alternatíva F: iná modifikácia (napr. iné miesto, pričom zvolené môžu byť aj viaceré alternatívy alebo nemusí byť miesto riešenia výskumnej úlohy regulované vôbec).*

|  |
| --- |
| Článok VI**Čas realizácie zákazkového výskumu** |

1. Zhotoviteľ sa zaväzuje realizovať Zákazkový výskum

*Alternatíva A:* dňa ........................... *(doplniť dátum)*

*Alternatíva B:* v období od ..................... do ..................... *(doplniť dátumy)*

*Alternatíva C:* počas trvania projektu .................................................................. *(špecifikovať názov projektu; pokiaľ je trvanie projektu ohraničené presným dátumom, uvedie sa čas jeho trvania)*

*Alternatíva D:* počas trvania projektu ...................................................................... (*špecifikovať názov projektu)*, najdlhšie však do ............................. *(doplniť dátum)*

*Alternatíva E: iná modifikácia.*

*K alternatívam B – D (keď nie sú vopred stanovené dni realizácie Zákazkového výskumu)*

1. Zákazkový výskum sa uskutoční na základe individuálnej objednávky Zákazkového výskumu Objednávateľom, ktorú uskutoční v písomnej alebo v inej preukázateľnej forme (elektronicky). Objednávka je záväzná, ak ju Zhotoviteľ potvrdí. Objednávateľ v objednávke špecifikuje čas a miesto realizácie Zákazkového výskumu a rozsah Zákazkového výskumu *(požiadavky sa špecifikujú len vtedy, pokiaľ zmluva pripúšťa viaceré možnosti realizácie Zákazkového výskumu)*.

|  |
| --- |
| Článok VII**Priebeh realizácie zákazkového výskumu** |

1. Zhotoviteľ je povinný realizovať Zákazkový výskum na základe pokynov Objednávateľa, pričom Objednávateľ nemá osobitné obsahové požiadavky na výsledok Výskumnej úlohy vo forme konkrétneho, presne špecifikovaného riešenia takejto Výskumnej úlohy.
2. Zhotoviteľ je povinný realizovať Zákazkový výskum riadne a s náležitou odbornou starostlivosťou. Zhotoviteľ sa zaväzuje riešiť Výskumnú úlohu, pričom táto Zmluva nedefinuje výsledok, ktorý by mal Zhotoviteľ dosiahnuť.
3. Objednávateľ je povinný pred začatím realizácie Zákazkového výskumu podľa tejto Zmluvy poskytnúť Zhotoviteľovi všetky informácie a podklady, ktoré sú nevyhnutné na realizáciu Zákazkového výskumu a s ktorými Objednávateľ disponuje a nie sú všeobecne dostupné.
4. Zhotoviteľ je oprávnený v priebehu realizácie Zákazkového výskumu žiadať od Objednávateľa dodatočné informácie a podklady, ktoré sú nevyhnutné na riešenie výskumnej úlohy a s ktorými Objednávateľ disponuje.
5. *Alternatíva A*: Zhotoviteľ je povinný zabezpečiť si všetky potrebné zariadenia na realizáciu Zákazkového výskumu.

*Alternatíva B*: Zhotoviteľ bude realizovať Zákazkový výskum na zariadeniach Objednávateľa *(v prípade, ak sa bude výskum uskutočňovať v priestoroch Objednávateľa).* Objednávateľ je povinný umožniť Zhotoviteľovi prístup k zariadeniam ......................... *(špecifikovať dni a čas, napríklad každý pracovný deň, každý utorok a štvrtok v čase od – do a pod.)*. Zhotoviteľ je povinný dodržiavať pokyny Objednávateľa pri práci na daných zariadeniach. V prípade poškodenia alebo zničenia zariadenia Zhotoviteľom z dôvodu neodborného prístupu k zariadeniam, zodpovedá za spôsobenú škodu Zhotoviteľ. V prípade, ak je na prácu na zariadeniach Objednávateľa potrebné osobitné školenie, Objednávateľ zabezpečí vyškolenie riešiteľa *(alternatívne nahradiť počtom riešiteľov)* na svoje náklady *(alternatívne na náklady Zhotoviteľa).* Objednávateľ je povinný počas celého trvania realizácie Zákazkového výskumu podľa tejto Zmluvy zabezpečovať funkčnosť zariadení a zabezpečiť, že zariadenia vykazujú dohodnuté alebo požadované parametre.

*Alternatíva C:* Objednávateľ poskytne Zhotoviteľovi zariadenia na realizáciu Zákazkového výskumu. Zhotoviteľ nesie hmotnú zodpovednosť za zariadenia poskytnuté Objednávateľom. V prípade, ak je na prácu na zariadeniach Objednávateľa potrebné osobitné školenie, Objednávateľ *(alternatívne Zhotoviteľ)* zabezpečí vyškolenie riešiteľa *(alternatívne nahradiť počtom riešiteľov)* na svoje náklady *(alternatívne na náklady Zhotoviteľa).* Objednávateľ je povinný počas celého trvania realizácie Zákazkového výskumu podľa tejto Zmluvy zabezpečovať funkčnosť zariadení a zabezpečiť, že zariadenia vykazujú dohodnuté alebo požadované parametre; Zhotoviteľ je na účely plnenia povinnosti podľa tohto ustanovenia Zmluvy povinný zabezpečiť prístup Objednávateľa k zariadeniam.

1. Výsledky, ktoré vzniknú v rámci alebo na základe realizácie Zákazkového výskumu je Zhotoviteľ povinný odovzdať Objednávateľovi vo forme záverečnej správy, v ktorej Zhotoviteľ najmä presne a podrobne popíše priebeh realizácie Zákazkového výskumu, proces riešenia Výskumnej úlohy, výsledok Výskumnej úlohy, komplikácie, riziká a prekážky objektívnej povahy, ktoré mali vplyv na riešenie Výskumnej úlohy a na dosiahnutie výsledku a zhodnotenie výsledkov Zákazkového výskumu (ďalej len „**Záverečná správa**“). Neoddeliteľnou súčasťou Záverečnej správy bude aj podkladový materiál, ktorý bol vypracovaný alebo ktorý vznikol v súvislosti s riešením Výskumnej úlohy.
2. Zhotoviteľ je povinný odovzdať Záverečnú správu Objednávateľovi

*Alternatíva A*: v sídle Objednávateľa.

*Alternatíva B*: v sídle Zhotoviteľa.

*Alternatíva C: iná modifikácia (uviesť adresu).*

*Alternatíva D*: vzdialeným prístupom (elektronicky) vo forme

*Alternatíva D1:* zaslania Záverečnej správy e-mailom na adresu .................................... *(doplniť e-mailovú adresu).*

*Alternatíva F2:* zaslania Záverečnej správy v elektronickej forme na CD nosiči *(alternatívne na inom nosiči, ktorý je potrebné špecifikovať, napr. DVD, Blue-ray disc).*

*Alternatíva F3: iná modifikácia.*

1. Zhotoviteľ je povinný odovzdať Záverečnú správu Objednávateľovi najmenej 15 dní pred skončením lehoty uvedenej v čl. VI ods. 1 Zmluvy *(alternatívne modifikovať)*.

*(Alternatíva na doplnenie v prípade dlhších lehôt)* Zhotoviteľ je povinný priebežne informovať Objednávateľa o priebehu Zákazkového výskumu, o stave riešenia Výskumnej úlohy, o vykonaných činnostiach a o parciálnych výsledkoch dosiahnutých v súvislosti s realizáciou Zákazkového výskumu podľa tejto Zmluvy, formou čiastkových správ, minimálne však ............................... *(doplniť interval napr. kvartálne, raz mesačne vždy k 15. dňu v mesiaci a pod.)*. Ak sa v priebehu realizácie Zákazkového výskumu vyskytnú zásadné skutočnosti, ktoré môžu mať vplyv na riešenie Výskumnej úlohy, má Zhotoviteľ povinnosť bez odkladu túto skutočnosť oznámiť Objednávateľovi.

1. Zmluvné strany si vystavia o odovzdaní Záverečnej správy preberací protokol; vzor preberacieho protokolu tvorí prílohu č. 4 tejto Zmluvy. V prípade, ak Záverečná správa bude mať vady, táto skutočnosť sa vyznačí v preberacom protokole. Zhotoviteľ je povinný odstrániť vady Záverečnej správy do ...... dní *(doplniť počet dní, zvyčajne 15 alebo 30)* od vyznačenia vád v preberacom protokole.
2. V prípade, ak má realizovaný Zákazkový výskum vady, Objednávateľ oznámi túto skutočnosť bez odkladu Zhotoviteľovi a zmluvné strany túto skutočnosť vyznačia do preberacieho protokolu. Zhotoviteľ sa zaväzuje vady odstrániť do ............. *(doplniť počet dní, zvyčajne 30)* dní od podpísania preberacieho protokolu.

|  |
| --- |
| Článok VIII**Odmena** |

1. *Alternatíva A:* Objednávateľ sa zaväzuje zaplatiť Zhotoviteľovi za realizáciu Zákazkového výskumu podľa tejto Zmluvy jednorazovú odmenu v sume .............................. EUR (slovom ................................... eur).

 *Alternatíva A1:* Odmena zahŕňa DPH.

*Alternatíva A2:* Odmena nezahŕňa DPH; Zhotoviteľ nie je platcom DPH.

*Alternatíva B:* Objednávateľ sa zaväzuje zaplatiť Zhotoviteľovi za realizáciu Zákazkového výskumu podľa tejto Zmluvy odmenu v sume ....................................... EUR (slovom ................................... eur) za každý mesiac realizácie Zákazkového výskumu.

*Alternatíva C:* Objednávateľ sa zaväzuje zaplatiť Zhotoviteľovi za realizáciu Zákazkového výskumu podľa tejto Zmluvy odmenu v sume .................. EUR (slovom ..............................eur) za každú hodinu realizácie Zákazkového výskumu. Objednávateľ sa zaväzuje zaplatiť odmenu na základe pracovných výkazov predložených Zhotoviteľom

*Alternatíva C1:* do ............................. dní *(doplniť počet dní; pôjde o jednorazovú platbu)* od odovzdania kompletných a správne vyplnených pracovných výkazov.

*Alternatíva C2:* do 15. dňa v mesiaci nasledujúceho po mesiaci, v ktorom bol Zákazkový výskum realizovaný.

 *Alternatíva C3: iná modifikácia.*

*Alternatíva D (využije sa najmä v kombinácii s povinnosťou Objednávateľa poskytnúť zariadenia na realizáciu Zákazkového výskumu, resp. v kombinácii s výkonom práv duševného vlastníctva v prospech Zhotoviteľa)*: Objednávateľ sa so Zhotoviteľom dohodli na bezodplatnej realizácii Zákazkového výskumu, pričom Objednávateľ uhradí Zhotoviteľovi účelne vynaložené náklady súvisiace s realizáciou Zákazkového výskumu. Účelne vynaložené náklady Zhotoviteľ vyfakturuje Objednávateľovi do konca mesiaca nasledujúceho po mesiaci, v ktorom sa Zákazkový výskum realizoval.

*Alternatíva E (využije sa najmä v kombinácii s povinnosťou Objednávateľa poskytnúť zariadenia na realizáciu Zákazkového výskumu, resp. v kombinácii s výkonom práv duševného vlastníctva v prospech Zhotoviteľa):* Objednávateľ sa so Zhotoviteľom dohodli na bezodplatnej realizácii Zákazkového výskumu.

*Alternatíva F: iná modifikácia.*

1. Objednávateľ je povinný zaplatiť Zhotoviteľovi odmenu podľa tohto článku Zmluvy najneskôr do 30 dní od vystavenia faktúry Zhotoviteľom na účet Zhotoviteľa uvedený v záhlaví tejto Zmluvy *(neplatí v prípade Alternatívy E; v prípade Alternatívy D sa môže modifikovať).*
2. Objednávateľ je povinný uhradiť Zhotoviteľovi odmenu podľa článku VIII ods. 1 Zmluvy, iba ak mu Zhotoviteľ udelí licenciu podľa čl. IX ods. 1 Zmluvy *(alternatíva C)*.

|  |
| --- |
| Článok IX**Výkon práv duševného vlastníctva** |

1. V prípade, ak Zhotoviteľ sám alebo prostredníctvom riešiteľa vytvorí v priebehu realizácie Zákazkového výskumu podľa tejto Zmluvy alebo v priamej súvislosti s realizáciou Zákazkového výskumu podľa tejto Zmluvy, predmet duševného vlastníctva, alebo ak bude výsledkom riešenia Výskumnej úlohy predmet duševného vlastníctva

*Alternatíva A:* udeľuje touto Zmluvou Objednávateľovi nevýhradný *(alternatívne výhradný)* bezodplatný súhlas (licenciu) na použitie takéhoto predmetu duševného vlastníctva všetkými známymi spôsobmi použitia, v neobmedzenom rozsahu, na celý čas trvania zákonnej ochrany takéhoto predmetu ochrany *(alternatívne modifikovať)*. To platí aj v prípade, ak Zhotoviteľ alebo riešiteľ vytvorí takýto predmet duševného vlastníctva po skončení realizácie Zákazkového výskumu podľa článku VI ods. 1 Zmluvy. Zhotoviteľ je povinný vopred si zmluvne zabezpečiť výkon týchto práv vo vzťahu ku riešiteľovi.

*Alternatíva B:* je Objednávateľ oprávnený používať takýto predmet duševného vlastníctva, len na účel vyplývajúci z tejto Zmluvy.

*Alternatíva C:* zaväzuje sa osobitnou zmluvou udeliť Objednávateľovi nevýhradný bezodplatný súhlas (licenciu) na použitie takéhoto predmetu ochrany všetkými známymi spôsobmi použitia, v neobmedzenom rozsahu, na celý čas trvania zákonnej ochrany takéhoto predmetu ochrany (licenčná zmluva) *(alternatívne modifikovať)*.

*Alternatíva D: iná modifikácia.*

1. Zhotoviteľ sa zaväzuje, že nebude z titulu výkonu povinností podľa tejto Zmluvy vykonávať žiadne práva k predmetu duševného vlastníctva vytvorenom Objednávateľom s využitím Zákazkového výskumu, na jeho základe alebo v akejkoľvek priamej súvislosti so Zákazkovým výskumom, ani si výkon takýchto práv nárokovať, a to sám ani prostredníctvom riešiteľa, ako ani prostredníctvom tretej osoby. Rovnaký záväzok riešiteľa zabezpečí Zhotoviteľ v prospech Objednávateľa *(možnosť modifikovať, pokiaľ sa zmluvné strany dohodnú na výkone práv duševného vlastníctva Zhotoviteľom)*.

|  |
| --- |
| Článok X**Osobitné ustanovenia** |

1. Zmluvné strany sa zaväzujú vzájomne si poskytovať súčinnosť, najmä si vzájomne odovzdávať poznatky a informácie, ktoré sú nevyhnutné pre dosiahnutie úrovne Zákazkového výskumu vymieneného podľa tejto Zmluvy.
2. V prípade realizácie Zákazkového výskumu v priestoroch Zhotoviteľa sa Zhotoviteľ zaväzuje umožniť Objednávateľovi prístup do týchto priestorov za účelom kontroly riadneho plnenia povinností podľa tejto Zmluvy *(alternatívne vypustiť, ak sa výskum realizuje v priestoroch Objednávateľa).*
3. V prípade realizácie Zákazkového výskumu v sídle *(alternatívne v priestoroch)* Objednávateľa, sa Objednávateľ zaväzuje zabezpečiť primerané podmienky pre realizáciu Zákazkového výskumu *(možno bližšie špecifikovať v Zmluve alebo v prílohe Zmluvy)*. V prípade osobitných požiadaviek, je Zhotoviteľ povinný požiadať Objednávateľa o ich zabezpečenie minimálne .............................. dní vopred *(doplniť počet dní primerane vo vzťahu k možným požiadavkám)*. Objednávateľ nie je povinný zabezpečiť osobitné požiadavky Zhotoviteľa, pokiaľ nie sú nevyhnutné na riadne plnenie povinností podľa tejto Zmluvy *(alternatívne vypustiť, ak sa Zákazkový výskum nerealizuje v sídle/priestoroch Objednávateľa).*
4. Zhotoviteľ sa zaväzuje zachovávať mlčanlivosť o všetkých informáciách poskytnutých Objednávateľom pri plnení povinností podľa tejto Zmluvy, pri ktorých si to Objednávateľ výslovne vymienil. Táto povinnosť sa vzťahuje aj na osobu riešiteľa; za porušenie mlčanlivosti riešiteľa zodpovedá Zhotoviteľ.
5. Ak Zhotoviteľ nie je schopný zabezpečiť realizáciu Zákazkového výskumu prostredníctvom dohodnutého riešiteľa, bez odkladu túto skutočnosť oznámi Objednávateľovi *(platí, len ak je riešiteľ konkrétne určený podľa článku IV ods. 2 Zmluvy, alternatíva B).* Zhotoviteľ Objednávateľovi zároveň oznámi meno a pozíciu náhradného riešiteľa s požadovanými znalosťami a schopnosťami. Objednávateľ si vyhradzuje právo odmietnuť náhradného riešiteľa bez uvedenia dôvodu a odstúpiť od Zmluvy s účinnosťou doručenia takéhoto odstúpenia; odstúpenie od Zmluvy v takomto prípade sa nepovažuje za odstúpenie z dôvodu neplnenia povinností Zhotoviteľa podľa tejto Zmluvy. V prípade akceptovania náhradného riešiteľa si zmluvné strany o tom vystavia potvrdenie.

|  |
| --- |
| Článok XI**Sankcie** |

1. V prípade nezaplatenia odmeny podľa čl. VIII Zmluvy sa Objednávateľ zaväzuje Zhotoviteľovi zaplatiť úrok z omeškania vo výške 0,03 % z dlžnej sumy za každý aj začatý deň omeškania.
2. V prípade omeškania Zhotoviteľa s realizáciou Zákazkového výskumu alebo s odovzdaním Záverečnej správy viac ako ............... dní *(doplniť počet dní)* alebo v prípade poskytnutia vadného plnenia Zhotoviteľa, a to aj po uplynutí dodatočnej lehoty na plnenie, ktorá nepresiahne 30 pracovných dní *(alternatívne modifikovať)*, sa Zhotoviteľ zaväzuje zaplatiť Objednávateľovi zmluvnú pokutu v sume ........... EUR (slovom ..................... eur) za takéto porušenie svojej zmluvnej povinnosti. Právo Objednávateľa na náhradu škody dojednaním o zmluvnej pokute nie je dotknuté.
3. *Alternatívne možno dohodnúť iné sankcie.*

|  |
| --- |
| Článok XII**Spoločné a záverečné ustanovenia** |

1. Vzťahy zmluvných strán založené touto Zmluvou, ak ich Zmluva výslovne neupravuje, sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ostatných právnych predpisov Slovenskej republiky.
2. Každá zmena alebo doplnenie tejto Zmluvy sa musia vykonať formou očíslovaných písomných dodatkov, ktoré musia byť podpísané oboma zmluvnými stranami.
3. Každá zo zmluvných strán je oprávnená túto Zmluvu vypovedať z akéhokoľvek dôvodu alebo bez uvedenia dôvodu. Výpovedná lehota je jeden mesiac a začína plynúť prvým dňom mesiaca nasledujúceho po mesiaci, v ktorom bola výpoveď druhej zmluvnej strane doručená. Výpoveďou tejto Zmluvy záväzok mlčanlivosti podľa čl. X ods. 4 zostáva zachovaný. Po výpovedi sú zmluvné strany povinné vydať si, čo si navzájom plnili; ak to nie je možné, Objednávateľ je povinný zaplatiť Zhotoviteľovi pomernú časť odmeny a čl. IX tejto Zmluvy sa uplatní primerane.
4. Táto Zmluva je vyhotovená v 2 rovnopisoch, pričom každá zmluvná strana obdrží po podpise Zmluvy jeden rovnopis.
5. Zmluva nadobúda platnosť okamihom jej podpísania oboma zmluvnými stranami. Podľa príslušných ustanovení zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov sa na zmluvu viaže povinné zverejnenie. Zmluva je v zmysle § 47a ods. 1 zákona č. 40/1964 Zb. Občiansky zákonník v znení neskorších predpisov účinná dňom nasledujúcim po dni jej zverejnenia.
6. V prípade, že niektoré z ustanovení tejto Zmluvy sa stane neplatným, zostáva platnosť ostatných ustanovení nedotknutá. Ak nastane takáto situácia, zmluvné strany sa písomne dohodnú na riešení, ktoré zachová kontext a účel daného ustanovenia.
7. Táto Zmluva sa spravuje a vykladá podľa zákonov Slovenskej republiky. Akékoľvek spory pri jej interpretácii budú riešené predovšetkým vzájomnou dohodou zmluvných strán. V prípade, že k takejto dohode nedôjde, bude ktorákoľvek zmluvná strana oprávnená podať návrh na začatie konania na príslušný súd.
8. Zmluva predstavuje celkovú dohodu medzi zmluvnými stranami o predmete tejto Zmluvy a nahrádza všetky predchádzajúce i súčasné ústne alebo písomné dojednania, dokumenty a dohovory zmluvných strán.
9. Zmluvné strany vyhlasujú, že táto Zmluva predstavuje slobodný a vážny prejav ich vôle, je pre ne určitá a zrozumiteľná, neuzatvorená v tiesni za nápadne nevýhodných podmienok, na znak čoho ju vlastnoručne podpisujú.

|  |  |
| --- | --- |
| ... dňa ... | ... dňa ... |
| ................................................................Zhotoviteľ | ................................................................Objednávateľ |

**Príloha č. 2** k Zmluve o zákazkovom výskume *(číslo prílohy zosúladiť podľa skutočného stavu – počtu príloh)*

**Poverenie riešiteľa - VZOR**

|  |
| --- |
| **poverenie riešiteľa** |

|  |  |
| --- | --- |
| *Meno:* | *(Zhotoviteľ)* |
| *Sídlo:* |  |
| *IČO:* |  |

ako strana Zmluvy o zákazkovom výskume uzavretej medzi ................ *(Objednávateľ)* a ................ *(Zhotoviteľ)* dňa ................ *(dátum uzavretia Zmluvy)* (ďalej len „Zmluva“) týmto

**p o v e r u j e**

svojho zamestnanca / externého zmluvného spolupracovníka (*nehodiace sa vymazať*):

|  |  |
| --- | --- |
| *Meno, Priezvisko, Tituly:* |  |
| *Bytom:* |  |
| *Nar.:* |  |

**riešením Výskumnej úlohy** podľa Zmluvy / ***alternatívne*** časti Výskumnej úlohy podľa Zmluvy: ..................................... *(vecne vymedziť časť Výskumnej úlohy, ktorú bude riešiteľ realizovať)*, a to až do odvolania tohto poverenia alebo do ukončenia riešenia Výskumnej úlohy podľa Zmluvy.

|  |
| --- |
| *(miesto)* ... dňa ... |
| ................................................................Zhotoviteľ |

**Príloha č. 4** k Zmluve o zákazkovom výskume *(číslo prílohy zosúladiť podľa skutočného stavu – počtu príloh)*

**Protokol o odovzdaní Záverečnej správy - VZOR**

|  |
| --- |
| **protokol o odovzdaní záverečnej správy** |

|  |  |
| --- | --- |
| *Meno:* |  |
| *Sídlo:* |  |
| *IČO:* |  |

a

|  |  |
| --- | --- |
| *Meno:* |  |
| *Sídlo:* |  |
| *IČO:* |  |

ako strany Zmluvy o zákazkovom výskumeuzavretej dňa ............................. *(dátum uzavretia Zmluvy)* (ďalej len „Zmluva“) týmto

**p o t v r d z u j ú,**

že Záverečná správa bola odovzdaná Zhotoviteľom

* spôsobom ............................. *(napr. osobne, doručená kuriérom, na pamäťovom záznamovom zariadení, prístupom na server a pod.)*
* vo forme: elektronická / písomná / kombinovaná
* dňa .............................,
* s prílohami: ............................. *(súčasťou Záverečnej správy je aj podkladový materiál, ktorý bol vypracovaný alebo ktorý vznikol v súvislosti s riešením Výskumnej úlohy – treba takýto materiál špecifikovať označením jeho častí/príloh)*.
* bez vád / s vadami ............................. *(presne vecne špecifikovať vady Záverečnej správy) (nehodiace sa vymazať)*

a prijatá Objednávateľom v celosti a bez vád tak, ako je uvedené v tomto protokole a ako bolo dohodnuté v Zmluve.

***Alternatíva v prípade vád Záverečnej správy:*** Zhotoviteľ sa zaväzuje vyššie špecifikované vady odstrániť v lehote ............................. *(doplniť lehotu v dňoch, napr. do 10 dní)*, najneskôr však do ............................. *(doplniť počet dní, zvyčajne 15 alebo 30)* pracovných dní od podpísania tohto protokolu *(v takomto prípade sa po poskytnutí doplnenia – teda po odstránení vád podpíše nový – ďalší protokol, ktorý by už mal obsahovať informáciu o bezvadnosti plnenia)*.

|  |  |
| --- | --- |
| *(miesto)* ... dňa ... | *(miesto)* ... dňa ... |
| ................................................................Zhotoviteľ | ................................................................Objednávateľ |